CELEX: C2006/131/78
Language: sk
Date: 2006-06-03 00:00:00
Title: Vec T-85/06: Žaloba podaná  8. marca 2006  – General Química a iní/Komisia

3.6.2006   
            
            
               SK
            
            
               Úradný vestník Európskej únie
            
            
               C 131/41
            
         Žaloba podaná 8. marca 2006 – General Química a iní/Komisia
   (Vec T-85/06)
   (2006/C 131/78)
   Jazyk žaloby: španielčina
   Účastníci konania
   
      Žalobcovia: General Química, S.A. (Lantarón, Álava, Španielsko), Repsol Química, S.A. a Repsol YPF, S.A. (Madrid) (v zastúpení: J. M. Jiménez Laiglesia a J. Jiménez Laiglesia, abogados)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť článok 1 písm. g) a h) a článok 2 písm. d) rozhodnutia v rozsahu, v akom sa v nich konštatuje, že spoločnosti Repsol Química a Repsol YPF sú solidárne zodpovedné za porušenie článku 81 ods. 1 ES,
               subsidiárne – zrušiť konštatovanie o solidárnej zodpovednosti spoločnosti Repsol YPF,
            
         
               —
            
            
               zrušiť článok 2 písm. d) rozhodnutia, pokiaľ ide o stanovenie pokuty vo výške 3,38 miliónov eur,
               subsidiárne – primerane znížiť výšku uloženej pokuty,
            
         
               —
            
            
               zaviazať Európsku komisiu na náhradu trov konania.
            
         Žalobné dôvody a hlavné tvrdenia
   Žaloba smeruje proti rozhodnutiu Komisie K(2005) 5592, konečné znenie, z 21. decembra 2005 v prípade COMP/F/38.443 – Chemické látky pre gumárenský priemysel. V napadnutom rozhodnutí Komisia konštatovala, že žalobcovia spolu s inými podnikmi porušili článok 81 ods. 1 ES a článok 53 Dohody EHP tým, že sa v rokoch 1999-2000 zúčastnili série dohôd a zosúladených postupov, ktoré sa týkali určovania cien a výmeny dôverných informácií v sektore chemických látok určených pre gumárenský priemysel v EHP. Za tieto porušenia Komisia žalobcom solidárne uložila pokutu.
   Na podporu svojich návrhov žalobcovia uvádzajú tieto dôvody:
   
               —
            
            
               Omyl v posúdení, ktorého sa Komisia dopustila, keď konštatovala spoločnú zodpovednosť spoločností Repsol YPF a Repsol Química a spoločnosti General Química a subsidiárne omyl v posúdení a porušenie povinnosti odôvodnenia pri konštatovaní solidárnej zodpovednosti spoločnosti Repsol YPF.
            
         
               —
            
            
               Omyl v posúdení, porušenie povinnosti odôvodnenia a porušenie zásady rovnosti v zaobchádzaní pri výpočte výšky sankcie.
            
         
               —
            
            
               Omyl v posúdení a nedostatky v odôvodnení pri uplatnení oznámenia Komisie o oslobodení od pokút a znížení pokút v prípadoch kartelov (1).
            
         
      (1)  Ú. v. ES C 45, 2002, s. 3; Mim. vyd. 08/002, s. 155.